એની આ કથા સાંભળીને મને તાવ આવી ગયો. એ ચ્યવનપ્રાશને મારે કેમ સમજાવવું કે માત્ર ખાવાથી તંદુરસ્તી બંધાતી નથી. આ માટે તો બીજા બધા દાવપેચ છોડીને કસરતના દાવપેચ પણ કરવા પડે. આત્માને પાવરફુલ બનાવવા માળા જપવી પડે. તો શરીરને મજબૂત કરવા માટે ઘરના માળા ચાલીસ વખત ચઢ-ઉતર કરવા પડે. કહેવાય છે ને કે, ‘જે ચાલીસ મિનીટ સુધી ચાલતો નથી, એ આ દુનિયામાં ઝાઝું ચાલી શકતો નથી.’ પણ આપણે ભૂંડા એવા કે, ચાલવા કરતાં તો ચાલ રમવામાં જ વધારે માહિર.